**Obec Trstenána Ostrove – 930 04 Trstená na Ostrove 20**

Číslo : 3/2017-OZ Trstená n/O, 25.04.2017

**Z á p i s n i c a**

**zo zasadnutia Obecného zastupiteľstva v Trstenej na Ostrove ,**

**konaného dňa 24.04.2017 o 18.30 hod. v Trstenej na Ostrove v Kultúrnom dome**

**Prítomní :**

Poslanci OZ : Ján Culka , poslanec OZ,

Anikó Mészárosová , poslankyňa OZ,

Virág Török, poslankyňa OZ,

Robert Balázs, poslanec OZ

Mgr. Katarína Mészárosová, poslankyňa OZ,

Ladislav Gódány, poslanec OZ,

Ladislav Vízi, poslanec OZ,

**Starostka obce** : Mgr. Zuzana Bónová

**Hlavná kontrolórka**: Ing. Sibyla Szabóová

**Zapisovateľka**: Anikó Csikmáková,

**Obyvatelia obce:** viď. prez. listinu

Začiatok rokovania o 18,30 hod.

**l/ Otvorenie a schválenie programu rokovania**

Starostka obce v zmysle § 12, ods. 1. Zákona SNR č. 369/1990 Zb. o obecnom zriadení a v znení neskorších predpisov zvolala obecné zastupiteľstvo.

Rokovanie otvorila a viedla starostka obce Mgr. Zuzana Bónová, ktorá privítala prítomných poslancov, hlavnú kontrolórku obce,  zamestnankyňu a obyvateľov obce. Skonštatovala, že podľa prezenčnej listiny poslanci OZ sú prítomní v nadpolovičnej väčšine, preto zasadnutie vyhlásila za uznášaniaschopné.

Potom oboznámila prítomných poslancov OZ s programom rokovania, ktorý rozšírila o ďalší bod programu : Schválenie zriadenia združenia obcí ohľadom KANALIZÁCIE

**Program:**

1/ Otvorenie – schválenie programu

2/ Určenie zapisovateľky a overovateľov zápisnice OZ

3/ Správa hlavnej kontrolórky o výsledku kontroly plnenia rozpočtu obce

Trstená na Ostrove za rok 2016

4/ a) záverečný účet a rozpočtové  hospodárenie obce Trstená na Ostrove za rok 2016,

b) stanovisko HK k záverečnému účtu za rok 2016

5/ Správa hlavnej kontrolórky obce z kontroly plnenia uznesení za rok 2016

6/Žiadosť o povolenie zriadenia letnej terasy vedľa pohostinstva DUNAJ

7/ Žiadosť o prenájom verejných priestranstiev pred ubytovacím zariadením a pohostinstvom

„ SAMAN” za účelom vytvorenia parkovacej plochy

8/ Žiadosť o odkúpenie obecného pozemku parc.č. 285/2 – Fejes Gábor

9/ Žiadosť L. Gódánya ml. na výmenu pozemkov pri budove JEDNOTA

10/ Prerokovanie vysporiadania majetkových vzťahov na parc.č. 205/8, 13,14,15

11/ Rozpočtové opatrenie obce Trstená na Ostrove č.1

12/ Stretnutie združených obcí NÁDASOK a členský príspevok

13/ Návrh členov komisie na ochranu verejného záujmu pri výkone funkcií funkcionárov

v obci Trstená na Ostrove

14/ Rôzne:

* Challenge Triatlon Šamorín
* Žiadosť o dotáciu na rekonštrukciu a obnovu hasičskej zbrojnice
* Deň detí – informovanie
* Deň obce – informovanie
* Informovanie o žiadosti o dotáciu na Kamerový systém
* Informovanie o žiadosti o dotáciu na zberný dvor

15/ Diskusia

16/Uznesenia

17/Záver

Doplnenie programu:

Schválenie zriadenia združenia obcí ohľadom KANALIZÁCIE

**2/ Určenie overovateľov zápisnice a zapisovateľa**

Starostka obce za zapisovateľku určila zamestnankyňuOCU Anikó Csikmákovú a za overovateľov poslancov OZ:Roberta Balázsa a Virág Török.

**3/Správa hlavnej kontrolórky o výsledku kontroly plnenia rozpočtu obce**

**Trstená na Ostrove za rok 2016**

Hlavná kontrolórka obce v súlade s ods.1 písm. c) 18f zákona č. 369/1990 Zb. o obecnom zriadení v znení neskorších predpisov predložila hodnotiacu správu k plneniu rozpočtu obce hlavného kontrolóra za rok 2016. / viď. prílohu č. 1/

**4/ a) záverečný účet a rozpočtové  hospodárenie obce Trstená na Ostrove za rok 2016,**

**b) stanovisko HK k záverečnému účtu za rok 2016**

Hlavná kontrolórka obce predložila stanovisko k záverečnému účtu obce Trstená na Ostrove za rok 2016/viď. prílohu č. 2/ a záverečný účet obce Trstená na Ostrove za rok 2016 / vid. prílohu č.3/.

Konštatovala, že návrh záverečného účtu obce za rok 2016 bol v zmysle § 9, ods. 2 zákona o obecnom zriadení a § 16 ods.9 zákona o rozpočtových pravidlách územnej samosprávyzverejnený najmenej na 15 dní spôsobom v obci obvyklým a členovia obecného zastupiteľstva ho elektronicky obdržali na preskúmanie.

Návrh záverečného účtu za rok 2016bol obecným úradom spracovaný v súlade s ustanovením § 16 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Záverečný účet obce obsahuje všetky zákonom stanovené údaje. Zároveň je splnenáaj zákonom určená podmienka prerokovať návrh záverečného účtu najneskôr **do šiestichmesiacov** po uplynutí rozpočtového roka podľa § 16, ods.12 zákona o rozpočtovýchpravidlách.

Záverečný účet predstavuje usporiadanú sústavu ukazovateľov, ktoré charakterizujúvýsledky ekonomickej činnosti obce za obdobie jedného roka a obsahuje výsledkyrozpočtového hospodárenia obce.

Podkladom k vypracovaniu odborného stanoviska k návrhu záverečného účtu za rok 2016boli:  
- rozpočet obce na rok 2016a jeho úpravy,  
- účtovné výkazy obce k 31.12.2016 vrátane poznámok k účtovným výkazom,  
- návrh Záverečného účtu za rok 2016,  
- plnenie rozpočtu obce za rok 2016.

Návrh záverečného účtu obce Trstená na Ostrove za rok 2016 bol spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 zákona o rozpočtových pravidlách územnej samosprávy.

V súlade s § 16, ods. 10 zákona o rozpočtových pravidlách územnej samosprávy odporúčala obecnému zastupiteľstvu uzatvoriť prerokovanie „Návrhu záverečného účtu obce Trstená na Ostrove za rok 2016“ výrokom

***súhlas s celoročným hospodárením bez výhrad.***

A usporiadať zostatok finančných operácií vo výške 7 624,- € a jeho prevod do rezervného fondu obce.

**5/ Správa hlavnej kontrolórky obce z kontroly plnenia uznesení za rok 2016**

Hlavná kontrolórka obce v zmysle zákona č. 369/1990 Zb. o obecnom zriadení v znení neskorších predpisov a zákona č. 10/1996 Z.z. o kontrole v štátnej správe, predložila správu z kontroly plnenia uznesení za rok 2016 / viď. prílohu č. 4/

**6/Žiadosť o povolenie zriadenia letnej terasy vedľa pohostinstva DUNAJ**

Starostka oboznámila prítomných so žiadosťou Zoltána Méryho, prevádzkovateľa

pohostinstva „DUNA“ o poskytnutie plochy pred hasičskou zbrojnicou na prevádzkovanie

letnej terasy vedľa pohostinstva „Duna“. Poslanci OZ súhlasili s využitím VP ako letnú terasu

za 50,00 EUR, pokiaľ nezačne realizácia prestavby hasičskej zbrojnice a prevádzkovateľ je

povinný udržiavať poriadok, čistotu a bezpečnosť. / príloha č. 5/

**7/Žiadosť o prenájom verejných priestranstiev pred ubytovacím zariadením a pohostinstvom „SAMAN“ za účelom vytvorenia parkovacej plochy**

Starostka oboznámila prítomných so žiadosťou T. Krála , majiteľa ubyt. zariadenia SAMAN o poskytnutie prenájmu parc.č. 139/5 v rozsahu 20,00 m / 2mx10,00m/ na parkovacie plochy.

Poslanci OZ súhlasili s prenájmom ročne , za cenu 20 m2 x 0,02€/1m2 x 365/ deň/ = **146,00 €.**

Príloha č. 6/

**8/ Žiadosť o odkúpenie obecného pozemku parc.č. 285/2 – Fejes Gábor**/ príloha č. 7/

Starostka oboznámila poslancov so žiadosťou o odkúpenie obecného pozemku parc.č. 285/2 od Fejesa Gábora , parc. č. 285/2, zast. plochy a nádvoria vo výmere 72 m2, že má záujem odkúpiť od obce časť pozemku , nakoľko pred domom na parc. č. 196/6,193/1 so súp.č. 125 sa nachádza stĺp VO a má obmedzený vjazd do dvora.

Gábor Fejes sa osobne rozprával s pani starostkou , že má v pláne odkúpiť oproti nachádzajúce sa pozemky , ktoré vlastní rodina Lukács.

Starostka saskontaktovala s rodinou Lukácsovcov, nakoľko oni majú parc. č. 189,188/3 oproti žiadateľa, a  majú v pláne odpredať pozemok.

Poslanci brali žiadosť na vedomie od G. Fejesa ,s tým že nech kúpi najprv oproti nachádzajúce sa pozemky a potom bude obec o odpredaji pozemku rozhodovať, lebo keď obec predá časť pozemku č. 285/2 , tak na parcely č. 189, 188/3 by nemal majiteľ prístup.

**9/ Žiadosť L. Gódánya ml. na výmenu pozemkov pri budove JEDNOTA**

Poslanec L. Gódány ml. prezentoval návrh na výmenu pozemkov pri budove

JEDNOTA a oznámil, že schéma, ktorú predkladal nesúhlasí s realitou.

Poslanci OZ súhlasili s vysporiadaním majetkových vzťahov na parcele č. 88/4, 88/3 a na

návrh p. Culku nech najprv L. Gódány vykoná zameranie pozemku na skutočný stav a po

zameranísa bude OZ opätovne zaoberať s vysporiadaním maj. vzťahov.

**10/ Prerokovanie vysporiadania majetkových vzťahov na parc.č. 205/8, 13,14,15**

Starostka oznámila prítomným, že na osobnom stretnutí s rodinou Vasíkovcov ohľadne

vysporiadania majetkových vzťahov im navrhla vymeniť pozemok parc. č. 205/3 a 204/2 za

ZŠ a MŠ . Rodina s tým nesúhlasila. Starostka im pripomenula, že obec má pozemok za

dedinou smerom do Jurovej parc.č. 649 vo výmere 1 658 m2 - na ponúkanom návrhu rodina porozmýšľa.

Nakoľko zákon č.185/1995  zakazuje,aby na základe právneho úkonu (kúpna, darovacia,

zámenná zmluva) alebo rozhodnutia súdu o vysporiadaní spoluvlastníctva alebo rozhodnutia

o dedičstve, vznikol rozdelením jestvujúcich pozemkov pozemok **menší ako 2 000 m2, ak ide**

**o poľnohospodársky pozemok**  poslanci ukladali Obecnému úradu podať žiadosť

na pozemkový fond na odkúpenie parc.č.648, v k.ú. Trstená na Ostrove, nakoľko obec chce

vysporiadať majetkové vzťahy k pozemkom, na ktorých sú postavené verejné budovy /

budova MŠ, ZŠ/ na parc. č. 205/8,13,14,15.

Rodina na nájomnom za pozemky ZŠ, MŠ trvá , a na osobnom stretnutí oznámili starostke, že

o výške nájmu bude rozhodovať súd.

Rodina Vasikovcov listom vyzvala obec , aby obec odstránila z pozemku 205/14 a 205/15/

dvor ZŠ, MŠ/ hracie zariadenia. Na ich výzvu JUDR. Pollák napísal odpoveď, čo bolo

doručené poslancom / príloha č. 8/

**11/ Rozpočtové opatrenie obce Trstená na Ostrove č.1**

Starostka obce predložila Rozpočtové opatrenie č.1 /viď. príloha č. 9/.

**Rekapitulácia zmien rozpočtu obce Trstená na Ostrove na rok 2017**

**Bežné príjmy - sa navýšili o  2 700,00 €**

**Bežné výdavky - sa navýšili o 2 700,00 €**

**Finančné operácie príjmové - sa navýšili o 5 100,00 €**

**Kapitálové výdavky - sa navýšili o 5 100,00 €**

|  |  |  |  |
| --- | --- | --- | --- |
| **Názov** | Rozpočet 2017  v € | Zmena rozpočtu v €  podľa I. rozpočtového opatrenia | Zmena rozpočtu po navrhovanom 1. rozpočtovom opatrení v € |
| Bežné príjmy | **224 227** | **2 700** | **226 927** |
| Kapitálové príjmy | **0** | **0** | **0** |
| FO príjmy | **3 300** | **5 100** | **8 400** |
| Rozpočtované príjmy spolu | **227 527** | **6 500** | **235 327** |
| Bežné výdavky | **213 865** | **2 700** | **216 565** |
| Kapitálové výdavky | **0** | **5 100** | **5 100** |
| FO výdavky | **3 300** | **0** | **3 300** |
| Rozpočtové výdavky spolu | **217 165** | **6 500** | **224 965** |
| Hospodárenie | **10 362** | **0** | **10 362** |

**12/ Stretnutie združených obcí NÁDASOK a členský príspevok**

Starostka oznámila prítomným program stretnutia zdr. obcí NÁDASDOK, ktoré sa uskutoční

7.-9.7.2017, a nasledujúce stretnutie s organizovaním bude 13.5.2017 o 18,30 hod. v ZŠ.

Starostka nakoľko chce konkretizovať jednotlivé úlohy, opýtala sa poslancov s koho

pomocou môže rátať.

Ladislav Vízi – má rodinné programy

Mgr. K. Mészárosová – zamestnávateľ na ten termín organizuje zamestnancom výlet do

Tatier

Ján Culka - dopredu nevie, nakoľko DHZ mávajú v tomto období has. preteky

Robert Balázs – dopredu nevie, keď bude mať prácu , vtedy nemôže sa zúčastniť

Starostka ešte oznámila poslancom, že treba zaplatiť členský príspevok za združenie obcí

NÁDASDOK – v sume 500,00 € /za rok 2016,2017/

Ďalej oznámila, že združenie NÁDASDOK organizuje v lete tábor pre deti

od 26.6 do 29.6.2017, od nás čakajú 4 deti a jedného dospelého

13/ **Návrh členov na ochranu verejného záujmu pri výkone funkcií funkcionárov**

**v obci Trstená na Ostrove**

Zloženie komisie na základe návrhu poslancov OZ: predseda- Virág Török

podpredseda- Mgr. Katarína Mészárosová

člen – ml. Ladislav Gódány

**14/ Rôzne:**

* **Challenge Triatlon Šamorín**

Starostka oznámila prítomným, že sa uskutoční v dňoch 03,04.6.2017, na ktoré sa už prihlásilo 40 dobrovoľníkov z dediny a z vysokej školy  SV. Alžbeta Gabčíkovo 13 poslucháčov.

Školenie o organizovaní bude u nás v KD 29.5.2017 aj pre okolité dediny.

* **Žiadosť o dotáciu na rekonštrukciu a obnovu hasičskej zbrojnice**

Starostka oznámila prítomným, že obec podala žiadosť o prejavenie záujmu o dotáciu na rekonštrukciu a obnovu hasičskej zbrojnice na Prezídium HaZZ MV SR na rozšírenie garážového státia, skladovacieho a sociálneho priestoru hasičskej zbrojnice.

Poslanec p. Culka sa dňa 22.04.2017 zúčastnil na celoslovenskej konferencii DHZ, kde informovali účastníkov, že zvýšili hranicu dotácie na rok 2017 na 37 000 € pre rekonštrukciu.... has. zbrojnice.

Členovia DHZ Trstená na Ostrove sa dohodli, že podajú žiadosť na rekonštrukciu has. zbrojnice na základe existujúceho projektu rozpočet cca. 60 000 EUR, na rekonštrukciu nestačí 37 000 €, preto bude potrebné znova podať žiadosť v roku 2018 na druhú etapu – dokončenie has.zbrojnice.

* **Deň detí – informovanie**

Starostka oznámila prítomným, že z peňazí získaných zo zákuskového festivalu KLUBOSOVCI kúpili šmyklavku pre malé deti a pieskovisko na detské ihrisko, a zabezpečia hot-dog, palacinky, osviežujúci nápoj a malý darček pre deti.

Obec skúsi zabezpečiť program s chodúlmi a výstavu psov.

* **Deň obce – informovanie**

Starostka oznámila program obecného dňa.

* **Informovanie o žiadosti o dotáciu na Kamerový systém**

Starostka informovala poslancov, že máme hotový projekt na kamerový systém, ktorý treba odovzdať do 8.mája 2017.

* **Informovanie o žiadosti o dotáciu na zberný dvor**

Starostka informovala poslancov, že žiadosť na dotáciu zberný dvor bude možné podať približne v máji , v júni.

Poslanci a starostka súhlasili vtom , že najvhodnejšie miesto pre zberný dvor by bolo mimo obce.

Poslanec pán Culka navrhol, že pozemok na ktorom bolo doteraz nelegálne smetisko / za PD/, ktoré nie je vo vlastníctve obce, ale pokúša dohodnuť sa s majiteľmi , aby buď predali alebo vymenili časť pozemku.

**Doplnenie programu:**

**Schválenie zriadenia združenia obcí ohľadom KANALIZÁCIE**

Poslanci schválili zriadenie združenia obcí za účelom výstavby KANALIZÁCIE

/Trstená na Ostrove, Baka, H. Bar, Jurová/

**15/ Diskusia**

**Poslanec R. Balázs –** bolo by potrebné opraviť obecné cesty

**Starostka** – pri schvaľovaní rozpočtu za rok 2017 nemal nikto návrh na opravu cesty a ani to nebolo naplánované, ani neboli schválené peniaze na túto prácu, návrhy treba podať pred schválením rozpočtu na daný rok.

**16/ Uznesenia**

Po prerokovaní jednotlivých bodov a po ukončení diskusie boli prijaté nasledovné

uznesenia:

**K bodu č.1**

**Uznesenie č. 11/3/2017**

Obecné zastupiteľstvo v Trstenej na Ostrove

**s c h v a ľ u j e**

program rokovania Obecného zastupiteľstva Trstená na Ostrove podľa  pozvánky

s rozšírením o ďalší bod programu.

**Hlasovanie č. 1**

Prítomní : 7

Za : 7

Proti :0

zdržal sa : 0

nehlasoval : 0

Uznesenie bolo schválené.

**K bodu č.2**

**Uznesenie č. 12/3/2017**

Obecné zastupiteľstvo v Trstenej na Ostrove, *starosta určuje*

**za overovateľov zápisnice poslancov :** Robert Balázs, Virág Török

**za zapisovateľku:** Anikó Csikmáková

**Hlasovanie č. 2**

Prítomní : 7

Za : 7

Proti :0

zdržal sa : 0

nehlasoval : 0

Uznesenie bolo schválené.

**K bodu č.3**

**Uznesenie č. 13/3/2017**

Obecné zastupiteľstvo v Trstenej na Ostrove

**b e r i e n a v e d o m i e**

správu hlavnej kontrolórky o výsledku kontroly plnenia rozpočtu obce za rok 2016

**Hlasovanie č. 3**

Prítomní : 7

Za : 7

Proti :0

zdržal sa : 0

nehlasoval : 0

Uznesenie bolo schválené.

**K bodu č. 4**

**Uznesenie č. 14/3/2017**

Obecné zastupiteľstvo v Trstenej na Ostrove

**a) b e r i e na v e d o m i e**

stanovisko hlavnej kontrolórky obce k záverečnému účtu obce za rok 2016 – bez výhrad

**b) s c h v a ľ u j e**

-. záverečný účet a rozpočtové hospodárenie obce za rok 2016 bez výhrad

- usporiadanie zostatku finančných operácií vo výške 7 624 € a jeho prevod do rezervného fondu obce

**Hlasovanie č. 4**

Prítomní : 7

Za : 6

Proti :0

zdržal sa : 1 / J. Culka/

nehlasoval : 0

Uznesenie bolo schválené.

**K bodu č. 5**

**Uznesenie č. 15/3/2017**

Obecné zastupiteľstvo v Trstenej na Ostrove

**b e r i e na v e d o m i e**

správu hlavnej kontrolórky obce z kontroly plnenia uznesení za rok 2016

**Hlasovanie č. 5**

Prítomní : 7

Za : 6

Proti :0

zdržal sa : 1 / Ján Culka/

nehlasoval : 0

Uznesenie bolo schválené.

**K bodu č. 6**

**Uznesenie č. 16/3/2017**

Obecné zastupiteľstvo v Trstenej na Ostrove

**p o v o l u j e**

dočasné užívanie verejného priestranstva pred hasičskou zbrojnicou o výmere 6 m2 na zriadenie letnej terasy prevádzkovateľom pohostinstva „DUNA“ za 50,00 EUR, pokiaľ nezačne realizácia prestavby hasičskej zbrojnice s tým, že prevádzkovateľ je povinný udržiavať poriadok, čistotu a bezpečnosť

**Hlasovanie č. 6**

Prítomní : 7

Za : 7

Proti :0

zdržal sa : 0

nehlasoval : 0

Uznesenie bolo schválené.

**K bodu č. 7**

**Uznesenie č. 17/3/2017**

Obecné zastupiteľstvo v Trstenej na Ostrove

**schvaľuje**

žiadosť o prenájom časti pozemku č. 139/5 vo výmere 20,00 m² za účelom vytvorenia parkovacej plochy v k. ú. Trstená na Ostrove, ktorý je v zmysle LV č. 335 vo vlastníctve Obce Trstená na Ostrove.

Hlasovanie č. 7:

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**K bodu č. 8**

**Uznesenie č. 18/3/2017**

Obecné zastupiteľstvo v Trstenej na Ostrove

**b e r i e na v e d o m i e**

žiadosť od G. Fejesa na odkúpenie časti obecného pozemku parc.č. 285/2 v k.ú. Trstená na Ostrove s tým , že o odpredaji pozemku bude rozhodovať až po vysporiadaní majetkových vzťahov na parc.č. 188/3,189.

**Hlasovanie č. 8**

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**K bodu č. 9**

**Uznesenie č. 19/3/2017**

Obecné zastupiteľstvo v Trstenej na Ostrove

**b e r i e na v e d o m i e**

vysporiadanie majetkových vzťahov na parcele č. 88/4, 88/3 a

**u k l a d á**

vykonať zameranie pozemku a skutočný stav na parc.č. 88/4,88/3

**Hlasovanie č. 9**

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**K bodu č. 11**

**Uznesenie č. 20/3/2017**

Obecné zastupiteľstvo v Trstenej na Ostrove

**s c h v a ľ u j e**

Rozpočtové opatrenie č. 1

**Hlasovanie č. 10**

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**K bodu č. 13**

**Uznesenie č. 21/3/2017**

Obecné zastupiteľstvo v Trstenej na Ostrove

**s c h v a ľ u j e**

Komisiu na ochranu verejného záujmu pri výkone funkcií funkcionárov v obci Trstená na Ostrove

predseda komisie : Virág Török

podpredseda komisie : Mgr. Katarína Mészárosová

člen komisie: ml. Ladislav Gódány

**Hlasovanie č. 11**

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**k doplnenie programu**

**Uznesenie č. 22/3/2017**

Obecné zastupiteľstvo v Trstenej na Ostrove

**s c h v a ľ u j e**

zriadenie  združenia obcí za účelom výstavby KANALIZÁCIE

**Hlasovanie č. 12**

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**K bodu č. 10**

**Uznesenie č. 23/3/2017**

Obecné zastupiteľstvo v Trstenej na Ostrove

**u k l a d á**

Obecnému úradu podať žiadosť na pozemkový fond na odkúpenie parc. č.648, k.ú. Trstená na Ostrove, nakoľko obec chce vysporiadať majetkové vzťahy k pozemkom na ktorých sú postavené verejné budovy / budova MŠ, ZŠ/ na parc. č. 205/8,13,14,15.

**Hlasovanie č. 13**

prítomní : 7

za : 7

proti : 0

zdržal sa : 0

nehlasoval : 0

Uznesenie bolo schválené

**17/ Záver**

Po prerokovaní všetkých bodov programu, starostka obce poďakovala poslancom a prítomným za účasť a rokovanie obecného zastupiteľstva ukončila.

Rokovanie Obecného zastupiteľstva dňa 24.04.2017 bolo ukončené o 21,45 hod.

.............................................................

Mgr. Zuzana Bónová

starostka obce

**Overovatelia:**

............................................................

Robert Balázs, poslanec OZ

..................................................................

Virág Török, poslanec OZ

**Zapisovateľka:**

...............................................................

Anikó Csikmáková, zamestnankyňa OCÚ